kardosdrur/scandi-wiki huggingface dataset:
Lars Grarup

Lars Grarup (født 28. april 1959 i Tølløse) er en dansk journalist, og tidligere  chefredaktør for Politiken.

Grarup var efter studentereksamen i 1979 aktiv i BZ-bevægelsen og Socialistisk Arbejderparti, som han var folketingskandidat for i begyndelsen af 1980'erne. Han blev i 1987 journalist fra Danmarks Journalisthøjskole, var i praktik på DR's kulturredaktion og kom som nyuddannet til DR TV som reporter og studievært. I 1989 blev han ansat på TV 2/Lorry som dokumentarjournalist, redaktør og souschef, og fra 1995-2000 var han programplanchef på TV 2/Danmark. Han kom derefter til DR som chef for DR1. I 2004 blev han tv-direktør i DR og fra 2006 mediedirektør, og havde således også ansvar for radio, internet og nye medier. Fra august 2010 til 2015 var han chefredaktør for Politiken sammen med Anne Mette Svane.

2004 blev han Ridder af Dannebrog.

Privat bor han på Østerbro med sin kone Pernille Grarup Hertz og har fire børn. 

Journalister fra Danmark
Erhvervsfolk fra Danmark
Ansatte i DR
Chefredaktører fra Danmark
Tidligere folketingskandidater fra SAP
Personer i Kraks Blå Bog
Riddere af Dannebrog
Journalister ved Politiken
Fred. Olsens Flyselskap

Fred. Olsens Flyselskap (int. Fred Olsen Air Transport) var et norsk flyselskab med base på Oslo Lufthavn, Fornebu, der opererede fra 1946 til 1997.

Historie 
Selskabet blev oprettet i juni 1946 som et datterselskab til rederiet Fred. Olsen & Co. Det første fly i flåden var et Douglas DC-3. I de første år fløj selskabet primært med søfolk der skulle på- og afmønstre skibe rundt omkring i Europa, hvor Rotterdam og Hamborg var blandt de byer med flest afgange.

Tidligt i 1950'erne blev Curtiss C-46 Commando fragtfly tilføjet til flyflåden. Kort tid efter indgik selskabet en aftale med Scandinavian Airlines System, der betød at Fred Olsens skulle flyve på selskabets fragtrute imellem Oslo og København. Samarbejdet blev senere udvidet så også sydeuropæiske destinationer som Milano kom på rutekortet. I 1966 landede et af selskabet fly for første gang på Svalbard, da selskabet var chartret af Store Norske Spitsbergen Kulkompani til en fragtflyvning til Svalbard Lufthavn, Longyear. Fragtflyvningen blev den vigtigste del af selskabet grundlag og i 1973 blev der anskaffet Lockheed L-188 Electra fly til den øgede trafik. Blandt andet fløj Fred Olsens fragt fra skandinaviske byer til Amsterdam i samarbejde med KLM.

I 1959 blev der anskaffet to Vickers Viscount passagerfly. Disse blev chartret af SAS der benyttede flyene på deres indenrigsruter i Norge. Da kontrakten med SAS ophørte, indgik man en aftale med Austrian Airlines om benyttelse af flyene. Efterfølgende blev de solgt.

Luftfartsverket betalte i mange år Fred Olsens for at udføre kontrol- og kalibreringsflyvninger i norske lufthavne. Dette skete med et Hawker Siddeley HS 748 fly på grund af dets gode STOL egenskaber. I midten af 1990'erne blev flyet erstattet med et Dash DHC-8

Til stor overraskelse for mange meddelte selskabet i marts 1997 af de ville stoppe med alle aktiviteter og sælge flyene. En fornyelse af flyflåden og flytning af vedligeholdelsesafdelingen fra Fornebu til Gardermoen ville ikke være rentabel for en videre drift.

Referencer

Eksterne henvisninger 

Tidligere flyselskaber fra Norge
Etableret i 1946
Ophørt i 1997
Kirsten Refsing

Kirsten Refsing, født Refsing Pedersen (født 14. september 1948 i Fredericia By- og Amtssygehus, Fredericia) er en dansk professor, der fra 2006 til 2011 var dekan for Det Humanistiske Fakultet ved Københavns Universitet.

Baggrund og karriere 
Refsing er datter af bibliotekar Kristen Henrik Refsing-Pedersen og hustru Signe Marie Jørgensen.

Refsing blev nysproglig student fra Fredericia Gymnasium i 1966 og magister i japansk fra Københavns Universitet i 1977 med ophold på Wasedauniversitetet i Tokyo. Hun blev i 1986 dr.phil. fra Københavns Universitet på en afhandling af ainu-sproget. Fra 1984 til 1990 var hun adjunkt ved Aarhus Universitet, og kom derefter til Københavns Universitet som lektor og institutleder ved Østasiatisk Institut. Fra 1995 til 2006 var hun professor og institutleder ved Department of Japanese Studies ved University of Hong Kong. Fra 2006 til 2011 var hun dekan ved Det Humanistiske Fakultet, Københavns Universitet. Hun er aktuelt professor i japanske studier sammesteds.

18. november 2011 blev hun Ridder af Dannebrog.

Referencer

Eksterne henvisninger 
 Kirsten Refsing i KVINFO's ekspertdatabase
 Humanist – Københavns Universitet, september 2008

Personer fra Fredericia
Videnskabsfolk fra Danmark
Professorer fra Københavns Universitet
Riddere af Dannebrog
Studenter fra Fredericia Gymnasium
Bad Zwischenahn

Bad Zwischenahn (plattysk: Twüschenahn) er den største kommune i Landkreis Ammerland i den nordvestlige del af den tyske delstat Niedersachsen, og ligger vest for Oldenburg. Den har  indbyggere ().

Geografi 
Bad Zwischenahn ligger i den sydøstlige del af Landkreises Ammerland. Mod nordøst grænser den til Wiefelstede, mod syd til Edewecht, mod nordvest til landkreisens administrationsby Westerstede og mod sydøst til Oldenburg. Bad Zwischenahn ligger i området Nordoldenburgisch-Ostfriesischen Geest. Der er fuglige lavninger  der ofte er oversvømmet og sandede bakker, med landbrug.  

Syd for  Ammerländer Geest ligger Leda-Jümme-lavningen. Disse dale består hovedsageligt af moser. Til kommunen  Bad Zwischenahn hører de store moser Ekener Moor, Speckener Moor og Kayhauser Moor samt nordlige udløbere af  Vehnemoor. Baseret på  moserne er der i  Bad Zwischenahn kurbade, og kommunen har indtæger ved udvinding af  tørv.

Midt i kommunen ligger søen Zwischenahner Meer.

Literatur 
 Chronik der Gemeinde Bad Zwischenahn, (1994 Buchhandlung Grüttefien, Bad Zwischenahn)
 Ingo Harms: „Wat mööt wi hier smachten …“ Hungertod und „Euthanasie“ in der Heil- und Pflegeanstalt Wehnen im „Dritten Reich“. Oldenburg 1996²;

Eksterne henvisninger 

Internetpræsentation von Bad Zwischenahn
Pyramiden

Pyramiden (russisk Пирамида) var en sovjetisk, senere russisk, bosættelse på Svalbard. Den blev grundlagt af Sverige i 1910, og solgt til Sovjetunionen i 1927.

Den ligger for foden af Billefjorden på øen Spitsbergen, og er navngivet efter et pyramideformet bjerg ved byen. Bosættelsen der ofte havde over 1000 indbyggere, blev lukket 10. januar 1998 af det statsejede russiske mineselskab Arktikugol, og er nu en spøgelsesby.

Pyramiden er placeret 50 km nord for Longyearbyen, hovedbyen på Svalbard. En andet russisk samfund, Barentsburg ligger 100 km sydøst for Pyramiden, og forskningsbyen Ny-Ålesund 100 km mod vest.

Pyramiden har været en sovjetisk mønsterby med svømmehal, kulturhus og gartneridrift. De fleste bygninger står som da de blev forladt. Byen kan besøges frit af alle, men man kan ikke uden tilladelse gå ind i bygningerne. I kulturhuset blev der afholdt fodboldkampe, konkurrencer og teaterforestillinger. I musiklokalet står instrumenterne tilbage.

Der arangeres bådture til Pyramiden og Nordenskiöldbreen fra Longyearbyen. Nordenskiöldbreen ligger inderst i Billefjorden og er 25 km lang og 11 km bred.

Piramida 
Det danske band Efterklang udgav i 2012 albummet Piramida, hvor samtlige lydeffekter er optaget i byen Pyramiden.

Bandet rejste i følgeskab med dokumentarist Andreas Koefoed til Pyramiden for optagelse af lyde. De mødte en af de tidligere beboere af byen og i samarbejde skabte de filmen The Ghost of Piramida hvor i man også ser private filmoptagelser af livet i Pyramida, da det var beboet.

Litteratur 
Kjartan Fløgstad: Pyramiden: portrett av ein forlaten utopi (2007).

Eksterne henvisninger

Referencer 

Spøgelsesbyer
Etableret i 1910
Ophørt i 1998
Tidligere beboelser på Svalbard
Kystvakten

Kystvakten er én af tre hovedafdelinger i det norske Sjøforsvaret. Den blev oprettet 1. april 1977 i forbindelse med at Norge etablerede en økonomisk zone, 200 sømil fra kysten. Det tidligere fiskerioppsynet blev nedlagt. Kystvaktens opgaver er suverænitetshævdelse i norsk farvand, fiskeri-, grænse-, told- og miljøopsyn, anløbskontrol, redningstjeneste og bistand til havs.

I 2010 opererede Kystvakten i alt 15 skibe. Derudover benytter de P-3 Orion fly (Udfases og erstattes af P-8 Poseidon fly)  og Westland Lynx helikoptere (Sidstnævnte udfases og erstattes af NHI NH90 helikoptre), begge fra Luftforsvaret.

Fartøjer 
Ydre kystvagt 
KV "Nordkapp" (W320) (1980) 
KV "Andenes" (W322) (1980) 
KV "Senja" (W321) (1980)  
KV "Svalbard" (W303) (2001)  
KV "Barentshavet" (W340) (2009) 
KV "Sortland" (W342) (2010)  
KV "Bergen" (2010)
KV "Ålesund"  
KV "Harstad" (W318) (2005)

Indre Kystvakt  
KV "Nornen" (2006) 
KV "Tor" (2007)  
KV "Njord" (2007) 
KV "Heimdal" (W332) (2007)
KV "Farm" (W331) (2007) 
KV "Magnus Lagabøte" (W335)

Eksterne henvisninger 
 Kystvaktens officielle hjemmeside 

Norges militær
Etableret i 1977
Bardufoss Lufthavn

Bardufoss Lufthavn,  er en lufthavn ved byen Bardufoss, Målselv Kommune, Troms og Finnmark fylke i Nord-Norge. I 2009 ekspederede den 175.408 passagerer. Lufthavnen er ejet og drevet af det statsejede selskab Avinor.

Norwegian flyver 3 daglige afgange til med Boeing 737 fly til Oslo Lufthavn, Gardermoen. Scandinavian Airlines System flyver i sommerperioden også på ruten til Oslo.

Bardufoss Flyvestation er også placeret ved lufthavnen, hvor Luftforsvaret opererer Westland Lynx MK 86 helikoptere (337 eskadrille) for Kystvakten, ligesom Bell 412 helikoptere (339 eskadrille) er placeret her. Luftforsvarets flyveskolen har også hjemsted i Bardufoss og alle 3 enheder er alle en del af 139. Air Wing.

Referencer

Eksterne henvisninger 

Bardufoss Lufthavns officielle hjemmeside på avinor.no

Lufthavne i Norge
Etableret i 1938
Troms og Finnmarks geografi
Facade (udtryk)

Facade er et udtryk, der bruges i sammenhæng, af at en person giver sig ud for at have en personlighed, personen oprindeligt ikke har. I kortere træk – Man spiller en rolle, for at give et indtryk på andre folk.

Mellemmenneskelige forhold
Fokker F-28

Fokker F-28 Fellowship er et to motores jetfly udviklet og produceret af det hollandske selskab Fokker. Flyet blev produceret i 241 eksemplarer fra 1967 til 1987. Den første kommercielle flyvning blev foretaget af det norske flyselskab Braathens S·A·F·E den 28. marts 1969, men det første fly blev leveret til det vesttyske selskab LTU International. Flyet blev produceret i 6 forskellige udgaver, der kunne rumme imellem 64 og 79 passagerer.

Ulykker 
Den første og største ulykke med F-28 Fellowship, var Flight 239 med Braathens den 23. december 1972, da 40 personer omkom under en flyvning fra Ålesund Lufthavn på Vigra til Oslo Lufthavn ved Fornebu.

Eksterne henvisninger 

 

F-028
F-028
F028
Braathens

Braathens (indtil 1997, Braathens S·A·F·E eller Braathens South American and Far East Air Transport) var et tidligere norsk flyselskab der opererede fra 1946 indtil det blev købt af Scandinavian Airlines System i 2002 og blev til SAS Braathens.

Selskabet blev etableret 26. marts 1946 af den norske skibsreder og entreprenør Ludvig G. Braathen, med det formål at flyve fragt- og passagerflyvninger for sit rederi Ludv. G. Braathens Rederi A/S. Man begyndte at opererer charterflyvinger til Fjernøsten og Sydamerika med et Douglas C-54 Skymaster fly fra US Air Force. Den første kommercielle flyvning fandt sted 30. januar 1947.

SAS overtager selskabet 
Braathens blev overtaget af SAS i 2002 efter flere år med økonomiske problemer som følge af fejlslagne investeringer i de svenske flyselskaber Malmö Aviation og Transwede, samt en stor overkapacitet på det norske hjemmemarked. Mod slutningen rådede virksomheden over 27 Boeing 737 fly af de nyere modeller. Fra maj 2004 blev SAS i Norge og Braathens drevet under det fælles navne "SAS Braathens". Braathens blev 1. marts 2005 fusioneret ind i SAS Braathens og dermed ophørte som et selvstændigt selskab.

Fra 1. maj 2007 blev SAS Braathens omdøbt til SAS Norge, og i 2009 blev selskabet en 100% integreret del af Scandinavian Airlines System.

Bibliografi

Eksterne henvisninger 

Etableret i 1946
Ophørt i 2004
Tidligere flyselskaber fra Norge
Douglas DC-6

Douglas DC-6 er et firemotorers propelfly udviklet af det amerikanske selskab Douglas Aircraft Company. Flyet var tiltænkt en rolle som transportfly under slutningen af 2. verdenskrig, men blev efterfølgende ombygget til passagerfly, der kunne konkurrere med Lockheeds Constellation model. Fra 1946 til 1958 blev der bygget over 700 eksemplarer af DC-6, hvoraf over 40 stadigvæk er i drift.

Tidligere operatører af DC-6

Eksterne henvisninger 

 Mindeord om den gamle DC-6 

Passagerfly
Douglas DC-06
Militære transportfly
Transportfly
Militærfly fra USA
4-motors propelfly
McDonnell Douglas DC-9

McDonnell Douglas DC-9 er et to motores jetfly udviklet af det amerikanske selskab Douglas Aircraft Company og produceret af Douglas, McDonnell Douglas og senest Boeing. Første fly blev produceret i 1965 og foretog første flyvning senere samme år.

Flyet er blevet produceret i forskellige varianter. Sidste DC-9 blev leveret i oktober 1982 og der blev i alt produceret 976 eksemplarer.

Eksterne henvisninger 

 Historie om DC-9 på boeing.com (engelsk)

McDonnell Douglas DC-09
DC-09
DC-09
2-motors jetfly
Retinitis pigmentosa

Retinitis pigmentosa er fællesbetegnelsen for en række arvelige sygdomme i øjets nethinde, som har det til fælles, at nethindens fotoreceptorer langsomt går til grunde på grund af en eller flere genetiske defekter i cellernes stofskifte. De første symptomer er natteblindhed. Derefter følger synsfeltindskrænkning, som gradvist flytter fra synsfeltets yderområder ind mod centrum af synsfeltet. Sygdommen giver i de værste tilfælde anledning til kikkertsynsfelt og blindhed. Mange tilfælde er lettere og debuterer først i voksenalderen.

Eksterne henvisninger 
 Glostrup Hospital og Kennedy Centret: Om retinitis pigmentosa

Øjensygdomme
Nicolás Gaitán

Osvaldo Nicolás Fabián Gaitán (født 23. februar 1988 i Buenos Aires, Argentina) er en argentinsk fodboldspiller, der spiller som offensiv midtbanespiller i den kinesiske Super League-klub Dalian Yifang. Han har spillet for klubben siden 2018. Tidligere har spilletfor Boca Juniors i sit hjemland, for SL Benfica i Portugal og for Atlético Madrid i Spanien.

Med Boca Juniors vandt Gaitán i 2008 det argentinske mesterskab mens han med Benfica var med til at vinde hele tre portugisiske mesterskaber.

Landshold 
Gaitán står (pr. marts 2018) noteret for 16 kampe og to mål for Argentinas landshold, som han debuterede for den 30. september 2009 i en venskabskamp mod Ghana.

Titler 
Primera División de Argentina
 2008 (Apertura) med Boca Juniors

Primeira Liga
 2014, 2015 og 2016 med SL Benfica

Taça de Portugal
 2014 med SL Benfica

Taca da Liga
 2011, 2012, 2014, 2015 og 2016 med SL Benfica

Eksterne henvisninger 
 
 Nicolás Gaitán på footballdatabase.eu 
 Nicolás Gaitán på national-football-teams.com

Fodboldspillere fra Argentina
Fodboldspillere fra Boca Juniors
Fodboldspillere fra S.L. Benfica
Fodboldspillere fra Atlético Madrid
Américo Gallego

Américo Rubén Gallego (født 25. april 1955 i Morteros, Argentina) er en tidligere argentinsk fodboldspiller, der som midtbanespiller på Argentinas landshold var med til at vinde guld ved VM i 1978 på hjemmebane. Han deltog også ved VM i 1982 og ved Copa América 1975. I alt nåede han at spille 73 landskampe.

På klubplan spillede Gallego for henholdsvis Newell's Old Boys og River Plate i hjemlandet. Med River var han med til at vinde både det argentinske mesterskab, Copa Libertadores, Intercontinental Cup og Copa Interamericana.

Efter at have stoppet sin aktive karriere forsøgte Gallego sig som træner og har blandt andet stået i spidsen for sine to klubber som aktiv, Newell's Old Boys og River Plate, samt for Independiente og mexicanske Toluca.

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Fodboldtrænere fra Argentina
Fodboldspillere fra Newell's Old Boys
Fodboldspillere fra Club Atlético River Plate
Verdensmestre i fodbold
Fodboldtrænere fra Club Atlético River Plate
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Jorge Olguín

Jorge Mario Olguín (født 17. maj 1952 i Dolores, Argentina) er en tidligere argentinsk fodboldspiller, der som back på Argentinas landshold var med til at vinde guld ved VM i 1978 på hjemmebane. Han deltog også ved VM i 1982.

På klubplan repræsenterede Olguín henholdsvis San Lorenzo, Independiente og Argentinos Juniors, alle i hjemlandet. Med alle tre klubber var han med til at vinde det argentinske mesterskab, og med Argentinos Juniors blev det også til sejr i Copa Libertadores og Copa Interamericana.

Titler 
Primera División de Argentina
 1972 (Metropolitano), 1972 (Nacional) og 1974 (Nacional) med San Lorenzo
 1983 (Metropolitano) med Independiente
 1984 (Metropolitano) og 1985 (Nacional) med Argentinos Juniors

Copa Libertadores
 1985 med Argentinos Juniors

Copa Interamericana
 1986 med Argentinos Juniors

VM
 1978 med Argentina

Eksterne henvisninger 

Fodboldspillere fra Argentina
Fodboldspillere fra San Lorenzo de Almagro
Fodboldspillere fra Independiente
Fodboldspillere fra Argentinos Juniors
Verdensmestre i fodbold
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Carmelo Simeone

Carmelo Simeone (født 22. september 1933 i Ciudadela, Argentina, død 11. oktober 2014 i Buenos Aires) var en argentinsk fodboldspiller, der spillede som forsvarsspiller. Han var på klubplan primært tilknyttet Vélez Sársfield og Boca Juniors. Med sidstnævnte vandt han tre argentinske mesterskaber.

Simeone spillede seks kampe for Argentinas landshold, og var med til VM i 1966 i England samt ved Copa América 1959.

Titler 
Primera División de Argentina
 1962, 1964 og 1965 med Boca Juniors

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 1966
Fodboldspillere fra Boca Juniors
Antonio Rattín

Antonio Ubaldo Rattín (født 16. maj 1937 i Tigre, Argentina) er en tidligere argentinsk fodboldspiller, der spillede som midtbanespiller. Han tilbragte hele sin aktive karriere, mellem 1956 og 1970 hos Boca Juniors i Buenos Aires. Her var han med til at vinde fire argentinske mesterskaber.

Rattín spillede mellem 1959 og 1969 34 kampe og scorede ét mål for Argentinas landshold. Han deltog ved VM i 1962 og VM i 1966 samt ved Copa América 1967.

Titler 
Primera División de Argentina
 1962, 1964, 1965 og 1969 (Nacional) med Boca Juniors

Referencer

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Boca Juniors
Fodboldtrænere fra Club Atlético Boca Juniors
Daniel Bertoni

Ricardo Daniel Bertoni (født 14. marts 1955 i Bahía Blanca, Argentina) er en tidligere argentinskfodboldspiller, der som højre kant på Argentinas landshold var med til at vinde guld ved VM i 1978 på hjemmebane. Han deltog også ved VM i 1982.

På klubplan spillede Bertoni for Quilmes og Independiente i hjemlandet, Sevilla FC i Spanien, samt for italienske Fiorentina, Napoli og Udinese. Med Independiente vandt han tre gange Copa Libertadores og én gang Intercontinental Cup.

Titler 
Copa Libertadores
 1973, 1974 og 1975 med Independiente

Intercontinental Cup
 1973 med Independiente

VM
 1978 med Argentina

Referencer

Eksterne henvisninger 

 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Fodboldspillere fra Independiente
Fodboldspillere fra Sevilla FC
Fodboldspillere fra ACF Fiorentina
Fodboldspillere fra Udinese Calcio
Verdensmestre i fodbold
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Intersport Cup

Intersport Cup (tidligere: Møbelringen Cup) er en årligt tilbagevendende håndboldturnering for kvinder, der afholdes af Norges Håndballforbund. Turneringen har deltagelse af Norge, samt tre andre landshold. Normalt i et puljespil uden slutspil. Turneringen afholdes normalt i november lige før EM eller VM i december. Turneringen blev afholdt første gang i 2001 og er opkaldt efter den norske møbelkæde Møbelringen.

Placeringer

Møbelringen Cup

Intersport Cup

Eksterne henvisninger 
 Resultater

 
Etableret i 2001
Norberto Alonso

Norberto Osvaldo "Beto" Alonso (født 4. januar 1953 i Buenos Aires, Argentina) er en tidligere argentinsk fodboldspiller, der som midtbanespiller eller alternativt angriber på Argentinas landshold var med til at vinde guld ved VM i 1978 på hjemmebane. I alt nåede han at spille 15 landskampe og score fire mål.

På klubplan spillede Alonso langt størstedelen af sin karriere hos River Plate i hjemlandet, som han blandt andet vandt hele syv argentinske mesterskaber med. Han havde også ophold hos ligarivalerne Vélez Sársfield og franske Olympique Marseille.

Titler 
Primera División de Argentina
 1975 (Nacional), 1975 (Metropolitano), 1979 (Nacional), 1979 (Metropolitano), 1980 (Metropolitano), 1981 (Nacional) og 1986 med River Plate

Copa Libertadores
 1986 med River Plate

Intercontinental Cup
 1986 med River Plate

VM
 1978 med Argentina

Referencer

Eksterne henvisninger 
 Footballdatabase.eu spillerinfo

Fodboldspillere fra Argentina
Fodboldspillere fra Club Atlético River Plate
Fodboldspillere fra Olympique Marseille
Verdensmestre i fodbold
Personer fra Buenos Aires
Lex Romana Visigothorum

Lex Romana Visigothorum eller Breviarium Alaricianum er en samling af romerske retsregler, som kong Alarik II ved hjælp af tilkaldte romerske retslærde lod foranstalte år 506 til brug for de i det vestgotiske rige levende romere, der ifølge germansk ret skulle behandles efter deres hjemlands love.

Samlingen består væsentlig af forskellige kejserlige love (Codex Theodosianus med flere) og af udtog af fremragende juristers skrifter (Gaius' Institutiones og Paulus' Receptæ sententiae. Den var gældende hos vestgoterne i Spanien indtil 7. århundrede og fik også gyldighed i det frankiske rige.

Kilder

Se også 
 Breviar – Breviarium

Eksterne henvisninger 

Senantikken
Retshistorie
Goter
Franker
Rekonstruktionskirurgi

Rekonstruktionskirurgi er plastikkirurgi, der udføres på abnormiteter, som skyldes en medfødt defekt, udviklingsfejl, traume, infektion, tumor eller sygdom.

Som udgangspunkt udføres rekonstruktionskirurgi for at forbedre en funktion, men også for at skabe et tilnærmelsesvis normalt udseende. De fleste indgreb i denne kategori bliver i Danmark betalt af den offentlige sygesikring.

Kirurgiske behandlinger
Plastikkirurgi
Malene Rasmussen

Malene Rasmussen (født 11. april 1994) er en dansk skuespiller og danser, der spillede Isabella Zwimmel i Isa's Stepz.

Malene har deltaget i Talent 2010 sammen med dansegruppen Rockstar Vision Crew. Malenes dansegruppe vandt ikke, men kom med i Liveshowene. Hun danser ofte hiphop og show dance. 

Malene har flere gange været med i Ramasjang Live. 

Malene danser hos en danseskole der hedder Jaqulines danseskole.

Eksterne henvisninger 
 

Børneskuespillere fra Danmark
Dejligheden

Dejligheden er et landskab i Horns Herred sydøst for Bramsnæs Vig, hvor halvøen Bramsnæs går ud i Isefjordens inderbredning i nærheden af Ejby og landsbyen Englerup.

Området er en del af det, som betegnes "de sjællandske alper" og 
omfatter en række lange skrænter med en højde på 40-50 meter, som giver mulighed for udsigt over halvøen og vigen, blandt andet fra "Dejlighedsbakken". 

I området boede Christian Winther i den første tid af sit ægteskab, og også digterne Henrik Pontoppidan, Frank Jæger og Cai M. Woel har haft tilknytning til stedet og brugt det i deres værker.

Kilder 

Lokaliteter i Lejre Kommune